Innad i Venstre var Sponheim til tider en omstridt leder. Medlemmene var splittet i synet på hans arbeid. På Venstres landsmøte i 2002 prøvde motstandere av Sponheim å lansere Trine Skei Grande som motkandidat. Skei Grande gjorde det imidlertid klart at hun ikke ønsket vervet som partileder, og hun fikk dermed bare en håndfull stemmer. Det ble i tillegg avlagt noen få blanke stemmer.